Ina fizix, enaji a di prapati a abjek we kiah chanzfor tu ada abjek ar kanvoert ina difrah-difrah faam. Di ""abiliti a sistim fi pofaam wok"" a kaman diskripshan, boti misliidn bikaa enaji no nesiserili avielebl fi du wok. Far instans, ina SI yuunit, enaji meja ina juul, ah wan juul difain ""mikianikali"", az di enaji chansfor tu wah abjek bai di mikianikal wok fi muuvi a distant a 1 miita gens a fuos a 1 nyuutan. Ousomeba, a nof eda difinishan a enaji, dipen pah di kantex, laka toermal enaji, riediant enaji, ilekchomagnetik, nyuuklier, etc., we di difinishan diraiv we a di muos kanviiniant.

Adikshan a wah brien diziiz we kiaraktaraiz bai kompolsiv ingiejment ina riwaadin stimiulos, dispait advoers kansikuens.[8] Dispait di hinvalvment a wah nomba a saikosuoshal fakta, a bailajikal pruoses – wan we injuus bai ripiit-ripiit expuoja tu adiktiv stimiulos – a di kuor patalaji we jraib di divelopment ah mientenans a hadikshan.[1][9] Di tuu prapati we kiaraktaraiz aal adiktiv stimiulos a dat deh riyinfuosin (dat a, deh ingkriis di laikliud se di poersn wi siik ripiit expuoja tu dem) ah inchrinzikali riwaadin (dat a, posiiv az pazitiv ar dizairebl).

Fizikal fitnis a jinaral stiet a elt ah welbiin ah, muo spisifik, di abiliti fi pofaam aspek a spuot, akiupieshan ah dieli aktiviti. Fizikal fitnis jinarali achiiv chuu prapa nyuuchrishan, madaret-vigros fizikal exasaiz, fizikal aktiviti, ah sofishant res.

Induu chradishanalis asoert se di Giita kom ina egzistans ina di tod ar fuot mileniom BKE. Skala axep diet frah di fif senchri tu di sekan senchr BKE az di prabebl rienj.

Maakitin a waidli yuuz toerm fi diskraib di miinz a komiunikieshan bitwiin di kompini ah di kansyuuma aadians. Maakitin a di adaptieshan a di komoershal aktiviti ah yuus a instityuushan bai di aaganizieshan wid di poerpos fi injuus biyeviaral chienj pah shaat-toerm ar poerminent biesis. Di Amoerkan Maakitin Asosieshan muos riisantli difain Maakitin az ""di aktiviti, set a instityuushan, ah pruoses fi kriet, komiunikiet, diliva, ah exchienj aafarin we ab valiu fi kostamaz, klayant, paadna, ah sasayati at laaj"".

Di Toerx ah Kiekos Ailanz a British Uobasiiz Terichri, we kantien di laaja Kiekos Ailanz ah sumaala Toerx Ailanz, tuu gruup a chrapikal ailan ina di Lukayan Aachipelago. Deh sitiet naat a di laaja Grieta Antiliiz ailan gruup ah sout a di Ba'aamaz. Deh nuo praimerili fi tuorizim ah az aafshuo finanshal senta. 49,000 smadi faam di rezident papilieshan. 23,769 a dem lib a Pravidensyaalis (Providenciales) pah Kiekos Ailan.

Nyuu Die a wah 1949 buk bai Jumiekan aata V. S. Riid (Reid). A weh Riid fos navl. Nyuu Die diil wid di palitikal ischri a Jumieka az ou itel bai wah kiarakta niem Kiambl, uu wena bwai a di taim a di Morant Bie Ribelian (ina 1865) ah wena uol man juurin di fainal chaptadem. A maita di fos navl fi yuuz Jumiekan voernakiula fi di languij a narieshan.